Mitsumasa Anno

Mitsumasa Anno (安野 光雅; 1926–2020) var en japansk forfatter og illustratør av barnebøker.  

Han studerte kunst på et lokalt konservatorium og tjenestegjorde i hæren under annen verdenskrig. Etter krigen tok han lærerutdannelse og underviste i matematikk i Tokyo i 10 år. Fra 1958 begynte han å illustrere barnebøker. 

Han er best kjent for sine tekstløse billedbøker med små, detaljerte figurer. De to første bøkene Fushigina E (1968) og Sakasama er basert på persepsjonsbedrag. Han har også skrevet ordløse reisebøker hvor en gjennomgangsfigur reiser gjennom fremmede lands kunst, kultur og historie. Disse er delvis basert på hans egne reiser i USA, England, Tyskland og Skandinavia. 

Et museum med hans arbeider finnes i hjembyen Tsuwano.

Han fikk H.C. Andersen-prisen for illustrasjoner 1984.

 Referanser 

 Eksterne lenker 
 jbby.org

Kategori:Japanske illustratører
Kategori:Personer fra prefekturet Shimane